Diari Oficial de la Generalitat Valenciana


Sumari del DOGV 8542, del 07-05-2019 (2019/3894)

RESOLUCIÓ de 10 d'abril de 2019, de la Conselleria d'Hisenda i Model Econòmic per la qual s'autoritza una modificació de les dades de la línia de subvenció S3154 «Subvenció activitats d'integració de l'alumnat de centres d'educació especial», de l'annex de transferències i subvencions corrents del programa 421.30, Ordenació educativa, de la Conselleria d'Educació, Investigació, Cultura i Esport. Expedient número 09.006/19-025.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8542

Data del DOGV
:   07-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3894


Data del document
:   10-04-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 10 d'abril de 2019, de la Conselleria d'Hisenda i Model Econòmic per la qual s'autoritza una modificació de les dades de la línia de subvenció S3154 «Subvenció activitats d'integració de l'alumnat de centres d'educació especial», de l'annex de transferències i subvencions corrents del programa 421.30, Ordenació educativa, de la Conselleria d'Educació, Investigació, Cultura i Esport. Expedient número 09.006/19-025. [2019/3894]  
  
  
L'annex de transferències i subvencions corrents del programa 421.30, Ordenació educativa, inclou la línia de subvenció de concurrència competitiva S3154 «Subvencions activitats d'integració de l'alumnat de centres d'educació especial», en la qual figuren com a beneficiaris l'alumnat de centres públics i privats concertats d'educació especial.  
  
Per l'Ordre 32/2016 de la Conselleria d'Educació, Investigació, Cultura i Esport es van establir les bases reguladores d'aquestes ajudes, que van dirigides a realitzar activitats complementàries per a l'alumnat escolaritzat en centres d'educació especial o en unitats d'educació especial situades en centres ordinaris sostinguts amb fons públics. Atés l'objecte de les ajudes i prenent en consideració les convocatòries d'exercicis anteriors, en les quals s'especifica que a càrrec de la línia esmentada s'imputen, amb caràcter de subvenció, les ajudes destinades als centres docents privats concertats, i als de titularitat de les corporacions locals, ja que les quantitats assignades per a aquestes activitats a centre docents públics, tenen la consideració de despesa extraordinària de funcionament imputable al capítol 2, la conselleria esmentada ha proposat modificar les dades descriptives de la línia relatives als beneficiaris, per a deixar únicament com a tals alumnes dels centres privats concertats d'educació especial i dels de titularitat de les corporacions locals.  
A aquest efecte, considerant que es manté la finalitat i la resta de dades essencials de la línia i es respecten els principis de publicitat, concurrència i objectivitat, en virtut del que es disposa en l'article 24 de la Llei 28/2018, de pressupostos de la Generalitat per a l'exercici 2019, aquesta Conselleria d'Hisenda i Model Econòmic adopta la següent resolució:  
  
Primer i únic  
Es modifiquen, en l'annex de transferències i subvencions corrents del programa 421.30 Ordenació educativa, les dades relatives als beneficiaris de la línia de concurrència competitiva S3154 «Subvencions activitats d'integració de l'alumnat de centres d'educació especial», en els termes següents:  
  
Redacció actual: Redacció modificada:  
Beneficiaris previstos. Alumnat de centres públics i privats concertats d'educació especial Beneficiaris previstos. Alumnat de centres privats concertats d'educació especial i de titularitat de les corporacions locals.  
  
  
València, 10 d'abril de 2019.- El conseller d'Hisenda i Model Econòmic: Vicent Soler i Marco.